PANUNUMPA NG KAWANI NG GOBYERNO

Ako'y kawani ng gobyerno, / tungkulin ko ang maglingkod /nang tapat at mahusay./Dahil dito, / ako'y papasok nang maaga /at magtatrabaho ng lampas sa takdang oras / kung kinakailangan.Magsisilbi ako nang magalang at mabilis / sa lahat ng nangangailangan./Pangangalagaan ko ang mga gamit, / kasangkapan /at iba pang pag-aari ng pamahalaan./Pantay at makatarungan / ang pakikitungo ko sa mga lumalapit /sa aming tanggapan./Magsasalita ako / laban sa katiwalian at pagsasamantala./Hindi ko gagamitin / ang aking panunungkulan / sa sarili kong kapakanan./Hindi ako hihingi o tatanggap ng suhol, / sisikapin kong madagdagan /ang aking talino at kakayahan / upang ang antas ng paglilingkod sa bayan /ay patuloy na maitaas./Sapagkat ako'y isang kawani ng gobyerno / at tungkulin ko ang maglingkod /nang tapat at mahusay, / sa bayan ko at sa panahong ito, /ako at ang aking mga kapwa kawani / ay kailangan tungo sa isang maunlad,masagana / at mapayapang Pilipinas./Sa harap ninyong lahat / ako'y taos pusong nanunumpa